B4-0336, 0352, 0353, 0354, 0355, 0360, 0362 και 0365/96

Ψήφισμα σχετικά με τις τρομοκρατικές επιθέσεις και την ειρηνευτική διαδικασία στη Μέση Ανατολή

Το Ευρωπαϊκό Κοινοβούλιο,

- υπενθυμίζοντας προηγούμενα ψηφίσματά του σχετικά με την ειρηνευτική διαδικασία στη Μέση Ανατολή,

- έχοντας υπόψη τη δήλωση της Βαρκελώνης που προβλέπει την ανάγκη όλα τα συμβαλλόμενα μέρη να ενισχύσουν τα μέτρα συνεργασίας για την πάταξη της τρομοκρατίας και την από κοινού αντιμετώπισή της,

- έχοντας υπόψη τη δήλωση στην οποία προέβη, μετά το τέλος της άτυπης συνάντησης των Υπουργών Εξωτερικών Υποθέσεων των Δεκαπέντε, στο Παλέρμο (Ιταλία, 9-10 Μαρτίου 1996), ο ασκών την προεδρία του Συμβουλίου,

Α. συγκλονισμένο από την έκταση και την ωμότητα των τρομοκρατικών επιθέσεων που πλήττουν κατάστηθα το κράτος του Ισραήλ και τον πληθυσμό του,

Β. υπογραμμίζοντας ότι στόχος των επιθέσεων αυτών και των εξτρεμιστικών κινημάτων είναι να τορπιλλίσουν την ειρηνευτική διαδικασία στη Μέση Ανατολή,

Γ. χαιρετίζοντας τα μέτρα που θα λάβει η κυβέρνηση του Ισραήλ και η Παλαιστινιακή Εθνική Αρχή κατά των βομβιστικών επιθέσεων,

Δ. υπογραμμίζοντας την ανάγκη σύνολης ειρήνης στη Μέση Ανατολή, ως μοναδικού μέσου για επίτευξη της ασφάλειας και της οικονομικής ανάπτυξης που επιθυμούν όλοι οι ενδιαφερόμενοι πληθυσμοί,

1. καταδικάζει απερίφραστα τις πρόσφατες τρομοκρατικές επιθέσεις στο Ισραήλ και παρουσιάζει τα ειλικρινή συλλυπητήριά του στις οικογένειες των θυμάτων, σε όλο τον λαό του Ισραήλ καθώς και στους ιθύνοντές του[semigr ]

2. καταδικάζει σθεναρά τους υπευθύνους του κινήματος Χαμάς καθώς και αυτούς των άλλων εξτρεμιστικών κινημάτων που εμμένουν στη βία και την εγκατάλειψη της ειρηνευτικής διαδικασίας[semigr ]

3. καταδικάζει με το μέγιστο σθένος εκείνους που υποκινούν αυτές τις δολοφονικές επιθέσεις και κάθε πρόσωπο ή δύναμη που προσφέρει βοήθεια στους τρομοκράτες, άμεσα ή έμμεσα, με οποιονδήποτε τρόπο, δια των λόγων ή δια της άρνησης της καταδίκης των τρομοκρατικών ενεργειών συμπεριλαμβανομένων[semigr ]

4. θεωρεί λυπηρό το γεγονός ότι, μέχρι σήμερα, σύμφωνα με τον επίσημο συριακό Τύπο, η κυβέρνηση της χώρας αυτής αρνείται να καταδικάσει αυτές τις τρομοκρατικές ενέργειες και να χαρακτηρίσει ως τρομοκρατία τις αποκαλούμενες απάυτήν «πράξεις αντίστασης», αναμένει δε από την εν λόγω χώρα, η οποία έχει υπογράψει την Δήλωση της Βαρκελώνης, να καταδικάσει σθεναρά τις πρόσφατες τρομοκρατικές επιθέσεις στο Ισραήλ[semigr ]

5. καταδικάζει την κυβέρνηση του Ιράν για την πολιτική και ουσιαστική στήριξη που παρέχει στους τρομοκράτες, διαπιστώνει δε ότι ο κριτικός διάλογος με το Ιράν δεν έχει αποφέρει, μέχρι στιγμής, κανένα ουσιαστικό αποτέλεσμα. Καλεί ως εκ τούτου, το Συμβούλιο και τα κράτη μέλη να ασκήσουν πίεση επί του Ιράν για να πάψει η χώρα αυτή να συνεργάζεται και να παρέχει βοήθεια στους τρομοκράτες[semigr ]

6. λαμβάνει γνώση της απόφασης του Συμβουλίου να στείλει αποστολή της τρόϊκας στο Ιράν, στη Λιβύη και στη Συρία προκειμένου να πείσει τις χώρες αυτές να καταδικάσουν σθεναρά και απερίφραστα την τρομοκρατία και την χορήγηση οιασδήποτε βοηθείας προς τους τρομοκράτες, με οποιονδήποτε τρόπο και αν χορηγείται η βοήθεια αυτή[semigr ]

7. εκφράζει την ικανοποίησή του για τη σθεναρή στάση της Ιορδανίας απέναντι στους τρομοκράτες και για την αποφασιστικότητά της να συνεργασθεί πλήρως στον αγώνα κατά της τρομοκρατίας[semigr ]

8. χαιρετίζει τις προσπάθειες της Παλαιστινιακής Αρχής για επιβολή του νόμου και σύλληψη των υπευθύνων για εγκλήματα και τις καλεί να συνεχίσουν τη συνεργασία τους με τις ισραηλινές αρχές και να πατάξουν με τη μεγαλύτερη αυστηρότητα τους υποκινητές των επιθέσεων αυτοκτονίας και των άλλων αυτουργών τρομοκρατικών πράξεων, μέχρις ότου επιτευχθεί η πλήρης διάλυση των τρομοκρατικών ομάδων[semigr ]

9. εκφράζει τη λύπη του για το γεγονός ότι το κλείσιμο των συνόρων οδήγησε στην επιδείνωση της κοινωνικής και οικονομικής κατάστασης των εδαφών[semigr ] ζητεί ως εκ τούτου, να συνεχισθεί και να ενταθεί η ανθρωπιστική βοήθεια της Ένωσης και η βοήθεια που αυτή παρέχει για την ανοικοδόμηση των εδαφών, φροντίζοντας παράλληλα ώστε τα κονδύλια αυτά σε καμία περίπτωση να μην ωφελήσουν άμεσα ή έμμεσα την Χαμάς ή άλλες εξστρεμιστικές οργανώσεις[semigr ]

10. τονίζει την πεποίθησή του ότι δεν υπάρχει βιώσιμη εναλλακτική λύση στην ειρηνευτική διαδικασία που ξεκίνησε στη διάσκεψη της Μαδρίτης για τη διασφάλιση μακροχρόνιας ειρήνης και σταθερότητας στην περιοχή και επιμένει ότι θα ήταν καταστροφικό για ολόκληρη την περιοχή το να αφεθεί να παρασυρθεί στην πολεμική λογική των εμπνευστών αυτών των εγληματικών ενεργειών και ότι επομένως πρέπει να γίνει ό,τι είναι δυνατόν προκειμένου να αποκατασταθεί και να ενισχυθεί η ειρηνευτική διαδικασία[semigr ]

11. κρίνει ότι η εκπλήρωση της υποχρέωσης που ανέλαβε η παλαιστινιακή αρχή να διαγράψει από τον παλαιστινιακό καταστατικό χάρτη κάθε μνεία περί εξόντωσης του κράτους του Ισραήλ θα συνέβαλε σημαντικά στην αποκατάσταση αυτής της απαραίτητης εμπιστοσύνης που είναι αναγκαία για τη συνέχιση της ειρηνευτικής διαδικασίας[semigr ] ζητεί επομένως να γίνει τούτο χωρίς καθυστέρηση[semigr ]

12. χαιρετίζει την πραγματοποίηση διεθνούς διασκέψεως κατά της τρομοκρατίας, στο Sharm-el Sheik, στην Αίγυπτο και λυπάται για την απουσία ορισμένων χωρών της περιοχής της Μέσης Ανατολής από τη διάσκεψη[semigr ] ζητεί να ληφθούν συγκεκριμένα μέτρα κατά της τρομοκρατίας[semigr ]

13. καλεί τα κράτη μέλη να συνεργαστούν με τις ισραηλινές και παλαιστινιακές αρχές στον αγώνα εναντίον κάθε είδους τρομοκρατίας[semigr ]

14. θεωρεί ότι η σταθερότητα στη Μέση Ανατολή διέρχεται επίσης από την προώθηση της οικονομικής και κοινωνικής ανάπτυξης των λαών της περιοχής, και ότι η Ευρωπαϊκή Ένωση οφείλει να διαδραματίσει πρωταγωνιστικό ρόλο για την βελτίωση των συνθηκών διαβίωσης αυτών των λαών[semigr ]

15. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Κυβέρνηση του Κράτους του Ισραήλ, την Παλαιστινιακή Αρχή, τις Κυβερνήσεις της Ιορδανίας, της Συρίας, του Ιράν και της Λιβύης καθώς και στις κυβερνήσεις των χωρών της Μέσης Ανατολής, του Περσικού Κόλπου και του Νότου της Μεσογείου.